જસદણના જનડા ગામમાં રહેતા મોહનભાઇ બાવળીયાના ઘરે 16 માર્ચ 1955ના રોજ કુંવરજીભાઇનો જન્મ થયો હતો. કુંવરજીભાઇએ બીએસસીનો અભ્યાસ સૌરાષ્ટ્ર યુનિવર્સિટીમાં કર્યો હતો જ્યારે બીએડનો અભ્યાસ ગુજરાત યુનિવર્સિટીમાં કર્યો હતો. તેઓએ શરૂઆતમાં શિક્ષક તરીકેની કારકિર્દીની શરૂઆત કરી હતી. કુંવરજીભાઇના લગ્ન 25 એપ્રિલ 1980ના રોજ પારૂલબેન સાથે થયા હતા. સંતાનમાં બે દીકરી ભાવનાબેન અને ભાવિશાબેન તેમજ દીકરો મનિષ ડોક્ટર છે. કુંવરજીભાઇ પ્રથમ શિક્ષક તરીકે વીંછિયાની અજમેરા હાઇસ્કૂલમાં ફરજ બજાવી હતી.